Ниһайәт, Ян Пальфи Бойнице ҡәлғәһен капиталь рәүештә үҙгәртеп ҡорорға тотона, был үҙгәртеүҙәр 1888 йылдан 1909 йылға тиклем бара. Ҡәлғәнең бөгөнгө күренеше барлыҡҡа килә, ул Луара йылғаһы буйҙарында урынлашҡан француз ҡәлғәләрен хәтерләтеп тора. Пальфи шәхсән үҙе архитектор ҙа, график дизайнер сифатында ла был  процестарҙа ҡатнаша. Ул шулай уҡ антик гобелендар, үҙ заманының  картиналарын һәм скульптураларын йыйыу менән шөғөлләнгән эре  коллекционерҙарҙың береһе була.